b'\n_START_ARTICLE_\nFritule\n_START_PARAGRAPH_\nFritule su hrvatska slastica koja nalikuje  krafnama, a pripremaju se u Kvarnerskome primorju, Istri i Dalmaciji. U Primorju i Istri je obi\xc4\x8daj da se rade u danima posta, Badnjak i u vrijeme mesopusta. Vrlo su sli\xc4\x8dne talijanskim zeppolama, no obi\xc4\x8dno im se dodaje liker, rakija i korica limuna, mogu sadr\xc5\xbeavati gro\xc5\xbe\xc4\x91ice, a posipaju se \xc5\xa1e\xc4\x87erom. Mogu se pripremati od dizanog tijesta s kvascem ili gu\xc5\xa1\xc4\x87eg lijevanog tijesta s pra\xc5\xa1kom za peciva.'